Il-Ministru għall-Finanzi Clyde Caruana qal li n-nurmu ta' persuni li ma ħallsux it-taxxa dovuta jew naqsu milli jagħmlu dikjarazzjoni tat-taxxa tad-dħul naqsu drastikament fl-aħħar sentejn. Il-Ministru Caruana qal dan fit-tweġiba għall-mistoqsija parlamentari tad-deputat Nazzjonalista Jason Azzopardi. Ċifri ppubblikati fil-parlament juru li fl-2019 l-għadd ta' persuni li nqasu milli jħallsu t-taxxa dovuta kien ta' 70 meta mqabbel mal-159 fl-2018 u 276, fl-2017. L-għadd ta' persuni li naqsu milli jagħmlu dikjarazzjoni fil-ħin jew għal kollox naqsu minn 38,144 fl-2019 għal 10,630 fl-2020. Madanakollu l-Ministru wissa' li dawn il-figuri ġew influwenzati minn parametri aġġustati fis-sistema kompjuterizzata tad-Dipartiment tat-Taxxa. Huwa qal li ukoll li fl-aħħar snin fejn fl-2017, kien hemm 35,728 persuna u fl-2018 kien hemm 35,865, kien hemm żieda ta' persuni li naqsu milli jagħmlu dikjarazzjoni. "Primarjament dan kien dovut għal ħaddiema ġodda barranin li ma jkunux konxji dwar l-obbligu li jagħmlu l-ewwel dikjarazzjoni tat-taxxa, jew li jilħqu jtemmu l-impjieg tagħhom u jsiefru minn Malta qabel ma tkun dovuta d-dikjarazzjoni," spjega l-Ministru Caruana li qal ukoll li issa l-informazzjoni meħtieġa għal finijiet ta' taxxa rigward l-impjegati msemmija qed tinkiseb b'mod awtomatiku mir-rapporti sottomessi minn min iħaddimhom. .td_uid_3_60b9f60dbc5e1_rand.td-a-rec-img{text-align:left}.td_uid_3_60b9f60dbc5e1_rand.td-a-rec-img img{margin:0 auto 0 0}